Христо Ясенов
Мъка ми е

chitanka.info

Седя и мисля за Деникин,

за наш Юденич и Колчак

и мисля още как и как

да смажем Ленин Болшевикин

и на покойния Романов

да обновим престола стар,

като поставим там за цар

другаря Бръбчо Добриянов.

Че Връбчо е човек солиден

и същевременно копой;

науки много знае той

и газетар е далновиден,

а при това християнин, с вера

и скъп е Връбчо на цена,

защото в тъмната война

и той направи далавера.

Съдружник стар на стара банда

от народняшки светила,

изнене той тютюн с кола,

но го изнесе контрабанда —

и от пунгашин без кесия

стана той виден богаташ —

и оттогава Връбчо наш

война отвори на Русия.

. . . . . . . . . . . . . . . . . .

. . . . . . . . . . . . . . . . . .

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.